Okresná prokuratúra Malacky 
Sasinkova 71, 901 01 Malacky

Sp. zn. : 2 Pv 501/14/1106	Malacky, 10.7.2015
EEČ : 2-13-40-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Malacky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu podľa § 62 Zákona o rodine  č. 36/2005 Z. z. vyplýva zákonná vyživovacia povinnosť prispievať na výživu svojho syna ako i rozhodnutím OS Malacky, č. k. 4C 249/1999 - 48 zo d¨ľa 23.01 2001, právoplatným d¨ľa 23. 02. 2006 uložená vyživovacia povinnosť prispievať na výživu svojho syna: XXXXX, nar. 24. 12. 1996, mesačne sumou 900,- Sk (29,87 €), a následne v zmysle rozsudku OS Malacky, č. k. 8P/59/2012 - 40 zo d¨ľa 17. 04. 2013, právoplatným d¨ľa 22. 05. 2013 v spojitosti s uznesením KS XXXXX, Č. k. II CoP 362/2013 - 63 zo d¨ľa 17. 04. 2013, prispievať zvýšeným výživným v sume 130,- € vždy k 15. d¨ľu v mesiaci vopred k rukám matky XXXXX, si svoju zákonnú povinnosť neplnil v mieste svojho pobytu a všade tam kde sa zdržiaval, čím 
mu za obdobie od mesiaca jún 2013 do mája 2015 vznikol dlh najmenej 170,- Eur, 

lebo zanikla trestnosť činu

Odôvodnenie:
Uznesením povereného príslušníka OO PZ Rohožník  zo d¨ľa 11.09.2014  pod  sp. zn.  ČVS: ORP-1394/RK-MA-2013, bolo podľa  §-u199 ods.1 Trestného poriadku začaté trestné stíhanie  a súčasne podľa §-u 206 ods. l Trestného poriadku vznesené obvinenie XXXXX , nar. 03.01.1983,  pre prečin zanedbania povinnej výživy podľa § 207 ods. 1  Trestného zákona,  ktorého sa obvinený dopustil na tom skutkovom základe, ako bolo uvedené v skutkovej vete výrokovej časti predmetného uznesenia o vznesení obvinenia.  

            Ku skutku po vznesení obvinenia bola d¨ľa 29.05.2015  vypočutá sv. - poškodená XXXXX, ktorá uviedla, že bývalí manžel ( obvinený )XXXXX jej neplatil výživné tak, ako ho k tomu zaviazal OS Malacky, č. k. 8P/59/2012 - 40, ktorý zvýšil výživné z pôvodných 30,- Eur mesačne na 130,- Eur. Tým mu vznikal mesačne nedoplatok ( dlh ) na výživnom vo výške 100, - Eur mesačne. Od podanie trestného oznámenie jej obvinený platí výživné rôzne, buď jej platby posiela poštovou poukážkou v rôznych sumách, alebo sú jej doručovaný platby na výživné cestou exekúcie, nakoľko sa vo veci dlžného výživného ( bežného, ako aj zročného ) obrátila na exekútora. V roku 2013 jej obvinený uhradil z 910,- Eur, celkovo 210,- Eur, čím mu vznikol dlh 700,- Eur. K roku 2014 jej mal uhradiť 1560,- Eur, z čoho jej uhradil 1510,- Eur, avšak cestou exekúcie vymohla na výživnom 1560,40,- Eur. V roku 2015 jej mal k máju 2015 uhradiť 650,- Eur, síce jej neposlal nič, ale od exekútora dostala vymoženú sumu 1766,43,- Eur. Obdobie počas ktorého si obvinený riadne a včas neplnil svoju vyživovaciu povinnosť, nevyvolalo vydanie oprávnenej osoby ml. XXXXX, nar. 24. 12. 1996, do stavu nebezpečenstva núdze. Exekúciou bola vymožená dlžná čiastka na výživnom v prospech oprávneného z výživy. 

        Obvinený XXXXX vo svojom výsluchu konanom d¨ľa 16.04.2015  uviedol, že výživné mu je strhávané exekútorom pravidelne z jeho príjmu. Toho času nemu voči oprávnenému z výživy žiadne podlžnosti. 

           Podľa § 207 ods. 1Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  

          Podľa § 86 ods. 1 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

          Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

          Vzhľadom na skutočnosť, že si obvinený XXXXX  uhradil dlžné výživné a súčasne splnil  podmienky uvedené v § 86 ods. 1 písm. a) Tr. zák., rozhodol som tak, ako je uvedené vo výroku  tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Tomáš Oravec
prokurátor